b"\n_START_ARTICLE_\nEls Tres Molins de Pratdip\n_START_SECTION_\nDescripci\xc3\xb3\n_START_PARAGRAPH_\nEl Mol\xc3\xad de M\xc3\xa9s Amunt \xc3\xa9s el millor conservat dels tres. Situat a uns 200m del centre del poble, queden restes de la bassa, d'una torre quadrada protectora, de paredat i carreu, i d'un edifici quadrangular, amb porta d'arc de mig punt adovellada, sense decoraci\xc3\xb3. El cam\xc3\xad passa davant de la porta, tallant una mena de pati, que t\xc3\xa9 aspecte d'afegit antic._NEWLINE_El Mol\xc3\xad del Mig quasi no \xc3\xa9s visible, perqu\xc3\xa8 sols resta part del mur de conteniment de la bassa i ha quedat compr\xc3\xa8s per una granja._NEWLINE_El Mol\xc3\xad de M\xc3\xa9s Avall est\xc3\xa0 enva\xc3\xaft per la malesa, per\xc3\xb2 queden bastants elements. No t\xc3\xa9 torre. Aquest mol\xc3\xad \xc3\xa9s vora el penya-segat que configura el riu.\n_START_SECTION_\nHist\xc3\xb2ria\n_START_PARAGRAPH_\nEl Mol\xc3\xad de M\xc3\xa9s Avall era possessi\xc3\xb3 de l'antiga Comuna de Pratdip."